În 1811, Napoleon folosește din nou sintagma „Marea Armată” și armata multinațională comandată de Împărat în timpul campaniei din Rusia (1812) și celei de-a Cincea Coaliții va păstra acest nume. Armate franceze secundare vor fi cunoscute sub alte nume („Armata din Spania”, „Armata din Italia”). A doua „Mare Armată” suferă pierderi enorme în timpul campaniei din Rusia și nu va mai redeveni niciodată o armată în care să predomine veteranii căliți, ci o armată formată în mare parte din tineri recruți. Această armată a fost una cu adevărat multinațională, cuprinzând, în timpul campaniei din Rusia nu mai puțin de 10 naționalități diferite, printre care puternice contingente italiene, germane și poloneze.